recursal/SuperWikiNEXT-32B huggingface dataset:
Ο **Ονούφριος** ήταν ιερέας και ιατρός στην Αρχαία Αίγυπτο την εποχή της 30ής Δυναστείας. Η σαρκοφάγος του ανακαλύφθηκε στη Σακκάρα και μεταφέρθηκε στο Μητροπολιτικό Μουσείο Τέχνης στη Νέα Υόρκη όπου και φιλοξενείται σήμερα.

Βιογραφία
---------

Πατέρας του ήταν ο Παινμού. Έφερε τους τίτλους «Προφήτης του Γερακιού Νεκτανέβου Β'» και «Διευθυντής της Λατρείας της Σερκετ», ενώ ήταν και «Ιερέας της Ίσιδος». Ο Ονούφριος έγραψε την αυτοβιογραφία του, στην οποία αναφέρει ότι με τον Φαραώ Ταχώ το 359 π.Χ. πολέμησε τους Πέρσες στη Φοινίκη. Αρχικά κατηγορήθηκε για προδοσία, αλλά αργότερα αποκαταστάθηκε η φήμη του. Η επιγραφή που περιέχει την αυτοβιογραφία του σώζεται αποσπασματικά και η ερμηνεία της αποτελεί ακόμα θέμα μελέτης.

Πηγές
-----

* F. Känel: *Les mésaventures du conjurateur de Serket Onnophris et de son tombeau*. In: *Bulletin de la Société Française d'Egyptologie Paris (BSFE) 87*. Paris 1980, S. 31–45.
* Hermann de Meulenaere: *Les monuments du culte des rois Nectanébo*. In: *Chronique d'Égypte (Bulletin périodique de la Fondation égyptologique reine Élisabeth) 35*. Musées royaux d’art et d’histoire, Bruxelles 1960, S. 92–107.
* John Ray: *The Reflections of Osiris: Lives from ancient Egypt (The Magician Pharaoh Nectanebo II, reigned 359/358–343/342 BC)*. University Press, Oxford 2002, ISBN 0-19-515871-7, S. 113–129.
* Toby Wilkinson: *Who is who im alten Ägypten: Herrscher, Höflinge, Handwerker (deutsche Fassung von Helmut Schareika)*. von Zabern, Mainz 2008, ISBN 978-3-8053-3917-9, S. 308–310.
* Tyche: *Beiträge zur Alten Geschichte, Papyrologie und Epigraphik, Nr. 12*. Universität Wien, Institut für Alte Geschichte, Wien 1997, S. 139.

Εξωτερικοί σύνδεσμοι
--------------------

|  |  |
| --- | --- |
| εικονίδιο αρχαιολογία | Πύλη αρχαιολογία |

* Φωτογραφικό υλικό της σαρκοφάγου του

παραπομπές
----------

1. ↑  John Ray: *The Reflections of Osiris*. S. 117.
Ο **Νουρ Χασάν Χουσεΐν Αμπντί** (*Nur Hassan Hussein Abdi*, 1938-2020) ήταν πολιτικός, που θήτευσε ως πρωθυπουργός της Σομαλίας από το 2007 ως το 2009. Ήταν περισσότερο γνωστός στο λαό ως **Nur Adde**,

Πολιτική καριέρα
----------------

Γεννήθηκε στις 16 Φεβρουαρίου 1937. Ξεκίνησε την καριέρα του δουλεύοντας στα τελωνεία, το 1958, δύο χρόνια προτού γίνει ανεξάρτητη η Σομαλία. Γρήγορα, ο Νουρ Χασάν αναρριχήθηκε στην ιεραρχία και έγινε αξιωματούχος της Interpol και τελικά Αρχηγός της Αστυνομίας επί καθεστώτος του Σιάντ Μπάρε.

Σπούδασε Νομικά και Οικονομικό Δίκαιο στα Πανεπιστήμια του Μογκαντίσου και της Ρώμης. Την περίοδο της πρωθυπουργίας του ήταν Γενικός Γραμματέας της Ερυθράς Ημισελήνου στη Σομαλία (SRCS).

Στις 22 Νοεμβρίου 2007 διορίστηκε από τον πρόεδρο Αμπντουλάχι Γιουσούφ Αχμέτ στην πρωθυπουργία. Διαδέχθηκε τον Αλί Μοχάμετ Γκεντί, ο οποίος είχε παραιτηθεί στις 29 Οκτωβρίου. Προσωρινά την πρωθυπουργία στο διάστημα από την παραίτηση του Γκεντί ως το διορισμό του Νουρ Χασάν Χουσεΐν στην πρωθυπουργία, άσκησε ο Σαλίμ Αλιγιάου Ιμπράου.

Ο διορισμός του Χουσεΐν στην πρωθυπουργία εγκρίθηκε από το Κοινοβούλιο στις 24 Νοεμβρίου 2007  με σχεδόν καθολική πλειοψηφία.

Καθαίρεση
---------

Στις 14 Δεκεμβρίου 2008 ο πρόεδρος Αχμέτ καθαίρεσε το Νουρ Χασάν Χουσεΐν, επειδή απέτυχε να αποκαταστήσει την ασφάλεια στη χώρα του.  Η σχετική δήλωση έγινε από τον ίδιο τον πρόεδρο στο Κοινοβούλιο, το οποίο στις 15 Δεκεμβρίου έδωσε ψήφο εμπιστοσύνης στην κυβέρνηση. Παρ' όλ' αυτά, νέος πρωθυπουργός διορίστηκε , στις 16 Δεκεμβρίου, ο πρώην υπουργός Εσωτερικών, Μοχάμεντ Μοχάμουντ Γκουλέντ Γκαγκμοντέρ. Στις 24 Δεκεμβρίου ο Γκουλέντ ανακοίνωσε την παραίτησή του και ο Χουσεΐν τον συνεχάρη, τονίζοντας ότι είχε κάνει το σωστό βήμα. Τον διαδέχθηκε στην πρωθυπουργία ο Ομάρ Αμπντιρασίντ Αλί Σαρμάρκε.

Θάνατος
-------

Την 1η Απριλίου 2020, στη διάρκεια της πανδημίας κορονοϊού, ο Χουσεΐν απεβίωσε στο Λονδίνο από COVID-19. Ήταν 83 ετών.

Παραπομπές
----------

1. 1 2  www.aa.com.tr/en/africa/-former-somali-premier-dies-of-covid-19-in-london/1787602.
2. ↑  www.pulselive.co.ke/news/somalias-ex-prime-minister-nur-hassan-hussein-nur-adde-dies-of-corona-virus/ez6rn4k.
3. ↑  Abdi, Rashid (22 Νοεμβρίου 2007). «Profile: Nur Adde, new Somali PM». BBC News.
4. ↑
5. ↑  News - East Africa: Somalia swears in new prime minister
6. ↑  Flash.gr[*νεκρός σύνδεσμος*], *Ο πρόεδρος της Σομαλίας καθαίρεσε τον πρωθυπουργό*, 14 Δεκεμβρίου 2008.
7. ↑  Σομαλία: Ορίστηκε ο νέος πρωθυπουργός Αρχειοθετήθηκε 2008-12-18 στο Wayback Machine. Ναυτεμπορική, 16 Δεκεμβρίου 2008.
8. ↑  "More turmoil in Somalia as new PM quits", AFP, 24 Δεκεμβρίου 2008.
9. ↑  «Somalia's ex Prime Minister dies of corona virus». Pulse. Ανακτήθηκε στις 1 Απριλίου 2020.
10. ↑  «Ex-Somali PM dies of Coronavirus in London». Garowe Online. Ανακτήθηκε στις 1 Απριλίου 2020.
Οι **Νιγηροκογγολεζικές γλώσσες** αποτελούν μία από τις μεγαλύτερες γλωσσικές οικογένειες στον κόσμο και τη μεγαλύτερη στην Αφρική όσον αφορά τη γεωγραφική περιοχή, τον αριθμό των ομιλητών και τον αριθμό των ξεχωριστών γλωσσών. Θεωρείται ότι είναι η μεγαλύτερη γλωσσική οικογένεια στον κόσμο όσον αφορά τον αριθμό των γλωσσών που περικλείει μπροστά από τις Αυστρονησιακές γλώσσες. Ο αριθμός περιπλέκεται από τη διφορούμενη άποψη για το τι συνιστά ξεχωριστή γλώσσα. Ο αριθμός των κατονομαζόμενων νιγηροκογκολεζικών γλωσσών, είναι, κατά τον *Εθνολογό*, 1.540. Είναι η τρίτη μεγαλύτερη οικογένεια γλωσσών με βάση τον αριθμό ομιλητών. Περιλάμβανε περίπου 700 εκατομμύρια ομιλητές το 2015. Στο εσωτερικό των νιγηροκογκολέζικων γλωσσών, οι Γλώσσες Μπαντού αντιπροσωπεύουν 350 εκατομμύρια ομιλητές (2015). 

Οι πιο ομιλούμενες νιγηροκογκολέζικες με βάση τον αριθμό των γηγενών ομιλητών είναι η Γιορούμπα, η Ίγκμπο, η Φούλα και η Σόνα. Η πιο ευρέως διαδεδομένη ανά αριθμό ομιλητών είναι η Σουαχίλι.

Παραπομπές
----------

1. 1 2  Ειρήνη Thompson, "Γλώσσα Οικογένειας Νίγηρας-Κονγκό" , "σχετικά με τα παγκόσμια γλώσσα", Μάρτιος 2015
2. ↑  Heine, Bernd· Nurse, Derek (3 Αυγούστου 2000). *African Languages: An Introduction* (στα Αγγλικά). Cambridge University Press. σελ. 11. ISBN 9780521666299.
3. ↑  Ammon, Ulrich (2006). *Sociolinguistics: An International Handbook of the Science of Language and Society* (στα Αγγλικά). Walter de Gruyter. σελ. 2036. ISBN 9783110184181.
4. ↑  Simons, Gary Ρ. Και Charles D. Fennig (eds.). 2018. *Ethnologue: Γλώσσες του Κόσμου* , Εικοστή πρώτη έκδοση. Ντάλλας, Τέξας: SIL International.
Ο **Πάουλ Βιλτ** (*Paul Wild*, 5 Οκτωβρίου 1925 – 2 Ιουλίου 2014) ήταν Ελβετός αστρονόμος που ανεκάλυψε πολλούς κομήτες και αστεροειδείς.

Ζωή και έργο
------------

Ο Βιλτ γεννήθηκε στο Βέντενσβιλ της Ελβετίας και σπούδασε μαθηματικά και φυσική στο Ελβετικό Ομοσπονδιακό Ινστιτούτο Τεχνολογίας της Ζυρίχης από το 1944 ως το 1950. Στη συνέχεια εργάσθηκε στο περίφημο Τεχνολογικό Ινστιτούτο της Καλιφόρνια (Caltech), όπου ερεύνησε γαλαξίες και υπερκαινοφανείς αστέρες με τον Φριτς Τσβίκυ από το 1951 μέχρι το 1955..

Στις 2 Οκτωβρίου 1957, ο Βιλτ πραγματοποίησε την πρώτη του ανακάλυψη κομήτη, αυτή του 1957 IX, παρατηρώντας από το Αστεροσκοπείο του Τσίμερβαλντ, κοντά στη Βέρνη.

Ο Βιλτ έγινε καθηγητής στο Πανεπιστήμιο της Βέρνης και, το 1980, διευθυντής του Αστρονομικού Ινστιτούτου του Πανεπιστημίου, παραμένοντας σε αυτή τη θέση μέχρι το 1991. Απεβίωσε στη Βέρνη σε ηλικία 88 ετών.

Ανακαλύψεις
-----------

Επί αναρίθμητες νύχτες ο Βιλτ παρατηρούσε τα ουράνια από το Αστεροσκοπείο του Τσίμερβαλντ και ανεκάλυψε, μεταξύ άλλων:

* Τους περιοδικούς κομήτες 63P/Wild, 81P/Wild, 86P/Wild και 116P/Wild
* 94 αστεροειδείς, ανάμεσα στους οποίους τον Απολλώνειο αστεροειδή Σίσυφο και τους αστεροειδείς Αμόρ Μπελτροβάτα και Δον Κιχώτη. Ο πρώτος αστεροειδής που ανεκάλυψε ήταν ο 1657 Ρεμέρα.
* 41 υπερκαινοφανείς αστέρες, με πρώτο τον SN 1954A και τελευταίο τον SN 1994M.

Ο γνωστότερος από τους κομήτες που ανακαλύφθηκαν από τον Βιλτ είναι ο 81P/Wild, γνωστός και ως Βιλτ 2, καθώς επιλέχθηκε από τη NASA ως στόχος της διαστημικής αποστολής *Stardust*. Το μη επανδρωμένο αυτό διαστημόπλοιο εκτοξεύθηκε το 1999 και πέρασε πολύ κοντά από τον πυρήνα του κομήτη και μέσα από την ουρά του, συλλέγοντας δείγμα από τη σκόνη του το 2004. Τα δείγματα αυτά επιστράφηκαν στη Γη μέσα σε μία κάψουλα και η ανάλυση των κόκκων σκόνης παρέσχε νέα δεδομένα για την εξέλιξη του Ηλιακού Συστήματος. Σημαντικές στη βιοχημεία οργανικές χημικές ενώσεις όπως η γλυκίνη βρέθηκαν σε υλικό κομήτη για πρώτη φορά. Επιπροσθέτως, ανιχνεύθηκαν ενδείξεις για την παρουσία νερού στην υγρή κατάσταση.

Παραπομπές
----------

1. 1 2  *Ein Stern ist erloschen* («`Ενα αστέρι έπεσε»)
2. ↑  Διάλεξη του Paul Wild για τον Fritz Zwicky
3. ↑  «History of the Zimmerwald Observatory». Αρχειοθετήθηκε από το πρωτότυπο στις 21 Δεκεμβρίου 2015. Ανακτήθηκε στις 24 Ιανουαρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πάουλ Βιλτ (Ελβετός αστρονόμος)** |

* Αστρονομικό Ινστιτούτο του Πανεπιστημίου της Βέρνης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305930902
* GND: 1046208055
* HDS: 043534

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αστρονομία
 |

 |
Η **Χέρτα (Hertha)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,23. Ανακαλύφθηκε το 1874 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης. Η τροχιά της Χέρτας την κατατάσσει στην Οικογένεια της Νύσας, αλλά όχι και ο φασματικός της τύπος. Πέντε επιπροσθήσεις αστέρων από τη Χέρτα έχουν παρατηρηθεί μεταξύ του 2000 και του 2015.

Φυσικά χαρακτηριστικά
---------------------

Η μέση διάμετρος της Χέρτας είναι 79,24 χλμ. με επίμηκες σχήμα (λόγοι 10:11:15). Η μάζα της εκτιμάται σε 1,2 τετράκις εκατομμύρια τόνους περίπου. Ο φασματικός τύπος της Χέρτας είναι **M** (μεταλλικός) ή **W** (από την ανίχνευση ένυδρων πυριτικών ορυκτών το 1996) ή **Xk** (κατά SMASSII). Πάντως παρατηρήσεις ραντάρ δεν συμφωνούν με μεταλλική σύσταση, τουλάχιστον κατά κύριο λόγο. Το άλβεδό της είναι 0,1436. Η Χέρτα περιστρέφεται γύρω από τον εαυτό της μία φορά κάθε 8 ώρες και 24 λεπτά.

Παραπομπές
----------

1. ↑  *JPL Small-Body Database*. 2000135.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 134 Σωφροσύνη | 135 Χέρτα | 136 Αυστρία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Τo **Ορνιθόγαλο** (λέγεται και αστέρι της Βηθλεέμ λόγω σχήματος) είναι ένα ιδιαίτερα όμορφο αγριολούλουδο της Μεσογειακής υπαίθρου. Είναι συγγενικό λουλούδι με το κρίνο. Παγκοσμίως συναντάται μία μεγάλη ποικιλία ορνιθόγαλων, στην Ελλάδα μόνο υπάρχουν περισσότερα από 20 είδη. 

Τα Ορνιθόγαλα είναι βολβώδη φυτά με αστεροειδές άνθος το οποίο αποτελείται συνήθως από έξι πέταλα και είναι στραμμένο συνήθως προς τα πανω. Ο βλαστός τους είναι κοντός αλλά σε κάποιες ποικιλίες φτάνει και τα 60 εκατοστά. 

Το πιο διαδεδομένο είδος ορνιθόγαλου είναι το Ορνιθόγαλο της Ναρμπόν (Ornithogalum narbonense) το οποίο ανθίζει τους τελευταίους μήνες της άνοιξης και το ύψος του μπορεί να φτάσει τα 60 εκατοστά. Αναπτύσσεται από τα χαμηλά υψόμετρα και τις παραθαλάσσιες περιοχές μέχρι την ορεινή ζώνη. Πόλυ όμορφο ορνιθόγαλο και ενδημικό της Ελλάδας είναι το Ορνιθόγαλο το αττικό (Ornithogalum atticum). Συναντάται στην νότια Στερεά Ελλάδα, κυρίως στην Αττική και την Εύβοια και έχει εντυπωσιακά λευκά άνθη. Το ύψος του είναι χαμηλό, μέχρι 20 εκατοστά και ανθίζει την περίοδο του Απριλίου. Τα ορνιθόγαλα χρησιμοποιούνται συχνά ως καλλωπιστικά φυτά.

Πηγές
-----

* *Αγριολούλουδα της Ελλάδας* - Εκδόσεις Mediterraneo ISBN 960-8227-71-2

Εξωτερικοί Σύνδεσμοι
--------------------

* *Ορνιθόγαλο, Λουλούδια της Ελλάδας* Ανακτήθηκε 27-7-2009

Παραπομπές
----------

1. ↑  «Link του Μήνα». *www.valentine.gr*. Ανακτήθηκε στις 22 Αυγούστου 2021.
Συντεταγμένες: 43°21′36″N 5°50′42″W﻿ / ﻿43.36000°N 5.84500°W﻿ / 43.36000; -5.84500

Το **Οβιέδο** (ισπανικά: *Oviedo*, αστουριανά: *Uviéu*) είναι η πρωτεύουσα του Πριγκιπάτου των Αστουριών, στη βόρεια Ισπανία. Είναι επίσης και δήμος. Η πόλη το 2013 είχε 225.089 κατοίκους και είναι η δεύτερη μεγαλύτερη στις Αστούριες, μετά το Χιχόν, και η 21η μεγαλύτερη στη χώρα. Η πόλη πήρε το όνομά της από τη σινδόνη του Οβιέδο, ένα θρησκευτικό αντικείμενο το οποίο βρίσκεται στη περιοχή από τον 9ο αιώνα. Η πόλη είναι χτισμένη σε υψόμετρο 230 μέτρων, σε ένα λόφο ο οποίος περιβάλλεται από πεδιάδες και βουνά. Απέχει από το Χιχόν 29 χιλιόμετρα.

Το 757 ιδρύθηκε ένα μοναστήρι και γύρω από αυτό αναπτύχθηκε ένας οικισμός, ο οποίος έγινε πρωτεύουσα του βασιλείου των Αστουριών το 810. Παρέμεινε πρωτεύουσα μέχρι το 910, όταν η πρωτεύουσα του βασιλείου μετακινήθηκε στο Λεόν. Είναι μια από τις λίγες ισπανικές πόλεις οι οποίες δεν κατακτήθηκαν από τους Μαυριτανούς κατά το Μεσαίωνα. Το 1608 ιδρύθηκε στη πόλη το πανεπιστήμιο του Οβιέδο. Η πόλη λεηλατήθηκε από τους Γάλλους κατά τη διάρκεια των ναπολεόντειων πολέμων. Κατά τη διάρκεια του Ισπανικού Εμφυλίου, η πόλη πολιορκήθηκε για τρεις μήνες από τις δυνάμεις του Φράνκο.

Σήμερα, η οικονομία της πόλης βασίζεται στην εξόρυξη άνθρακα και σιδήρου, ο οποίος στη συνέχεια προωθείται στις μεταλλουργίες όλης της χώρας. Άλλες βιομηχανίες περιλαμβάνουν την επεξεργασία τροφίμων και την ελαφριά βιομηχανία, κυρίως κατασκευής όπλων. Μέσα και γύρω από την πόλη του Οβιέδο βρίσκονται αρκετά δείγματα προρωμανικής τέχνης, τα οποία χρονολογούνται από την εποχή που το Οβιέδο ήταν πρωτεύουσα του βασιλείου των Αστουριών. Από αυτά ξεχωρίζουν η Σάντα Μαρία ντελ Ναράνκο, ο Σαν Μιγέλ δε Λίγιο, η Κάμαρα Σάντα, ο Σαν Χουλιάν δε λος Πράδος, η Σάντα Κριστίνα δε Λένα, καθώς και το συντριβάνι Λα Φονκαλάδα. Αυτά τα μνημεία έχουν ανακηρυχθεί από την UNESCO μνημείο παγκόσμιας κληρονομιάς, με τον τίτλο Μνημεία του Οβιέδο και του βασιλείου των Αστουρίων, από το 1985, ενώ επεκτάθηκαν το 1998.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.

Πηγές
-----

* Oviedo, *Encyclopædia Britannica*
* Οβιέδο Αρχειοθετήθηκε 2016-03-06 στο Wayback Machine. *Εγκυκλοπαίδεια ΔΟΜΗ*
* Monuments of Oviedo and the Kingdom of the Asturias, UNESCO

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155924709
* LCCN: n79039812
* GND: 4116850-1
* BNF: cb11933545j (data)
* NKC: ge134421

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Η **Αυστρία (Austria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,69. Ανακαλύφθηκε το 1874 από τον Αυστριακό αστρονόμο Γιόχαν Παλίζα, που παρατηρούσε από το Πόλα της Γιουγκοσλαβίας, και έλαβε το όνομα της πατρίδας του (ήταν η πρώτη από τις πολλές ανακαλύψεις αστεροειδών του συγκεκριμένου αστρονόμου).

Φυσικά χαρακτηριστικά
---------------------

Η μέση διάμετρος της Αυστρίας είναι 36,9 χλμ. Η μάζα της εκτιμάται σε 68 τρισεκατομμύρια τόνους. Η μέση επιτάχυνση της βαρύτητας στον ισημερινό της Αυστρίας εκτιμάται σε 1,12 cm/sec², δηλαδή η βαρύτητα εκεί είναι 874 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 21,2 m/sec (76 χιλιόμετρα την ώρα).

Ο φασματικός τύπος της Αυστρίας είναι **Μ** (με πιθανή κυριαρχία των μετάλλων νικελίου και σιδήρου), αν και οι Clark et al. (1994) προτείνουν ότι μπορεί να προσομοιάζει περισσότερο σε αστεροειδή τύπου S. Δεν δείχνει σχεδόν κανένα χαρακτηριστικό απορροφήσεως στο εγγύς υπέρυθρο. Η μέση θερμοκρασία στην επιφάνειά της εκτιμάται σε 89 °C κάτω από το μηδέν.

Η Αυστρία περιστρέφεται γύρω από τον εαυτό της μία φορά κάθε 11 ώρες 29 λεπτά και 49 δευτερόλεπτα.

Παραπομπές
----------

1. ↑  *JPL Small-Body Database*. 2000136.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 135 Χέρτα | 136 Αυστρία | 137 Μελίβοια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Οβγός** (ή **Οβκός**) είναι ποταμός της Κύπρου, στην επαρχία Λευκωσίας, ο οποίος έχει μήκος περίπου 34 χιλιόμετρα. Διασχίζει τη δυτική κεντρική πεδιάδα της Κύπρου (λεκανοπέδιο Μόρφου) και στα βορειοδυτικά της κωμόπολης Μόρφου ενώνεται με τον ποταμό Σερράχη.

Ο Οβγός έχει δυο κοίτες ροής. Η μία πηγάζει από τα νότια του χωριού Φώττα σε υψόμετρο 210 μέτρων, και η άλλη από τα δυτικά του διεθνούς αεροδρομίου της Λευκωσίας σε υψόμετρο 200 μέτρων. Οι δυο κοίτες ροής, στα βόρεια του χωριού Μάμμαρι, ενώνονται σε μια ροή που τροφοδοτείται με νερό κατά τη διαδρομή της από άλλα ρυάκια και ποτάμια.

Οι κυριότεροι οικισμοί που βρίσκονται πλησίον της διαδρομής του ποταμού είναι η Χρυσηλιού, η Κυρά και η Φυλλιά.

Παραπομπές
----------

1. ↑
Η **Ευτυχία (Felicitas)** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,75. Ανακαλύφθηκε το 1869 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης (Αστεροσκοπείο Λίτσφιλντ του Κολεγίου Χάμιλτον), και πήρε το όνομα της μυθικής προσωποποιήσεως της ευτυχίας.

Φυσικά χαρακτηριστικά
---------------------

Η μέση διάμετρος της Ευτυχίας υπολογίσθηκε σε 89,4 χλμ. ενώ η μάζα της εκτιμάται σε 750 τρισεκατομμύρια τόνους. Η μέση επιτάχυνση της βαρύτητας στον ισημερινό της Ευτυχίας εκτιμάται σε 2,50 cm/sec², ενώ η μέση ταχύτητα διαφυγής υπολογίζεται σε 47,3 m/sec (170 χιλιόμετρα την ώρα).

Ο φασματικός τύπος της Ευτυχίας είναι **C** (ανθρακούχος). Το άλβεδό της είναι 0,070, ενώ η μέση θερμοκρασία στην επιφάνειά της εκτιμάται σε 104 βαθμούς Κελσίου κάτω από το μηδέν.

Η Ευτυχία περιστρέφεται γύρω από τον εαυτό της μία φορά κάθε 13 ώρες και 11,5 λεπτά.

Παραπομπές
----------

1. ↑  *JPL Small-Body Database*. 2000109.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 108 Εκάβη | 109 Ευτυχία | 110 Λυδία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Μασσαλία (Massalia)** είναι ένας μεγάλος και φωτεινός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,50. Ανακαλύφθηκε το 1852 από τον Ανιμπάλε ντε Γκάσπαρις, που παρατηρούσε από τη Νάπολη της Ιταλίας (επίσης ανεξάρτητα την επόμενη νύκτα από τον J. Chacornac), αλλά έλαβε το όνομα της πόλης από την οποία παρατηρούσε ο Chacornac.

Οι διαστάσεις της Μασσαλίας υπολογίσθηκαν σε 160×145×130 χλμ. ενώ η μάζα της εκτιμάται σε 5,2 τετράκις εκατομμύρια τόνους με μέση πυκνότητα 3,2 γραμμάρια ανά κυβικό cm (μεγαλύτερη από τον μέσο όρο για αστεροειδείς του τύπου της). Η μέση επιτάχυνση της βαρύτητας στον ισημερινό της Μασσαλίας εκτιμάται σε 5,4 cm/sec², δηλαδή η βαρύτητα εκεί είναι 182 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 93 m/sec.

Ο φασματικός τύπος της Μασσαλίας είναι **S** (λιθώδης), αλλά περιέχει και μέταλλα. Το άλβεδό της είναι 0,210 και η μέση θερμοκρασία στην επιφάνειά της εκτιμάται σε 99 βαθμούς Κελσίου κάτω από το μηδέν, ενώ η απόλυτα μέγιστη σε -8 °C.

Η Μασσαλία περιστρέφεται γύρω από τον εαυτό της μία φορά κάθε 8 ώρες και 6 λεπτά. Είναι το μεγαλύτερο σώμα της ομώνυμης «Οικογένειας της Μασσαλίας», με τα υπόλοιπα μέλη της οικογένειας να είναι απλώς θραύσματα από μεγάλη σύγκρουση της Μασσαλίας με άλλο αστεροειδή.

Παραπομπές
----------

1. ↑  *JPL Small-Body Database*. 2000020.
2. ↑  Schmadel, Lutz D. (2007). *Dictionary of Minor Planet Names – (20) Massalia*. Springer Berlin Heidelberg. σελ. 17. ISBN 978-3-540-00238-3. Ανακτήθηκε στις 29 Μαρτίου 2018.

  


Αστεροειδείς| 19 Φορτούνα | 20 Μασσαλία | 21 Λουτητία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Άδωνις (Adonis)** είναι ένας μικρός Απολλώνειος αστεροειδής, με απόλυτο μέγεθος (όπως ορίζεται για το Ηλιακό Σύστημα) 18,7. Ανακαλύφθηκε το 1936 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από τον μυθικό Άδωνι.

Το σώμα αυτό ήταν ένας από τους πρώτους γεωπλήσιους αστεροειδείς που ανακαλύφθηκαν. Κατά την προσέγγισή του στη Γη που οδήγησε στην αρχική ανακάλυψή του, η τροχιά του δεν υπολογίσθηκε με κάποια ακρίβεια, με συνέπεια να χαθεί μέχρι το έτος 1977, οπότε και ξανα-ανακαλύφθηκε από τον Τσαρλς Κόουαλ.

Πιο συγκεκριμένα, ο Άδωνις ήταν ο δεύτερος Απολλώνειος αστεροειδής που ανακαλύφθηκε ποτέ, μετά τον Απόλλωνα. Μπορεί να αποτελεί τον πυρήνα ενός παλαιού κομήτη και την πιθανή πηγή κάποιων βροχών διαττόντων.

Ο Άδωνις πλησιάζει τόσο τη Γη, όσο και την Αφροδίτη και τον Άρη. Θα πλησιάσει τον πλανήτη μας σε απόσταση μικρότερη των 30 εκατομμυρίων χιλιομέτρων 6 φορές μέσα στον 21ο αιώνα, με την πλησιέστερη προσέγγιση να είναι 5,3 εκατομμύρια χιλιόμετρα, το έτος 2036.

Φυσικά χαρακτηριστικά
---------------------

Η μέση διάμετρος του Αδώνιδος εκτιμάται σε 600 μέτρα περίπου για γεωμετρικό μέσο αλβέδο 0,15. Μπορεί όμως να είναι και λίγο μεγαλύτερος. Η μάζα του εκτιμάται αντιστοίχως σε 130 εκατομμύρια ως 1,8 δισεκατομμύριο τόνους. Η μέση θερμοκρασία στην επιφάνειά του υπολογίζεται σε 65 ως 75 βαθμούς C υπό το μηδέν.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2100 Ρα-Σαλόμ | 2101 Άδωνις | 2102 Τάνταλος |
Η **Λακριμόζα (Lacrimosa)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96 και σχεδόν κυκλική τροχιά. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από μία από τις πολλές προσωνυμίες της Θεοτόκου στη δυτική Εκκλησία (το όνομα είναι λατινικό και σημαίνει «Δακρυρροούσα», δακρυσμένη).

Η Λακριμόζα ανήκει στην Οικογένεια αστεροειδών της Κορωνίδος, της οποίας αποτελεί ένα από τα ογκωδέστερα μέλη.

Φυσικά χαρακτηριστικά
---------------------

Η μέση διάμετρος της Λακριμόζας εκτιμάται σε 41 χλμ. Ο φασματικός της τύπος είναι **S** (λιθώδης). Το άλβεδό της είναι 0,27. Η Λακριμόζα περιστρέφεται γύρω από τον εαυτό της μία φορά κάθε 14 ώρες και 5,1 λεπτά.

Παραπομπές
----------

1. ↑  *JPL Small-Body Database*. 2000208.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 207 Χέντα | 208 Λακριμόζα | 209 Διδώ |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 31°14′12″N 121°30′10″E﻿ / ﻿31.23667°N 121.50278°E﻿ / 31.23667; 121.50278

Το Παγκόσμιο Οικονομικό Κέντρο Σαγκάης
Το **Παγκόσμιο Οικονομικό Κέντρο Σαγκάης** (κινέζικα: 上海环球金融中心, αγγλικά: *Shanghai World Financial Center*, συντομογραφία: *SWFC*) είναι ψηλός ουρανοξύστης ο οποίος βρίσκεται στην Σαγκάη, Κίνα. Το κτίριο έχει ύψος 492 μέτρα. Ο ουρανοξύστης σχεδιάστηκε από τον Κον Πέντερσεν Φοξ και αναπτύχθηκε από την εταιρία Mori Building Company, με την Leslie E. Robertson Associates σαν μηχανικό και τις China State Construction Engineering Corp και Shanghai Construction (Group) General Co. ως κύριους κατασκευαστές του. Είναι ουρανοξύστης μικτών χρήσεων, καθώς στεγάζει γραφεία, ξενοδοχεία, αίθουσες συνεδρίασης, παρατηρητήρια και καταστήματα. Το ξενοδοχείο Παρκ Χαγιάτ Σανγκάη καταλαμβάνει τους ορόφους 79 έως 93 και είναι το δεύτερο ψηλότερο ξενοδοχείο στο κόσμο.

Η κατασκευή άρχισε το 1997 και τις 14 Σεπτεμβρίου 2007 ολοκληρώθηκε η οροφή του ουρανοξύστη σε ύψος 492,0 μέτρων, κατατάσσοντάς τον εκείνη την εποχή ως το δεύτερο ψηλότερο κτίριο στο κόσμο, μετά το Ταϊπέι 101, και ψηλότερος στην ηπειρωτική Κίνα. Επίσης είχε το ψηλότερο πάτωμα και την ψηλότερη οροφή, δύο κατηγορίας που χρησιμοποιούνται για τον προσδιορισμό του ψηλότερου κτιρίου. Ο ουρανοξύστης άνοιξε στις 28 Αυγούστου 2008 και το παρατηρητήριο στις 30 Αυγούστου. Το παρατηρητήριο αυτό ήταν το ψηλότερο την εποχή που κατασκευάστηκε, σε ύψος 474 μέτρων.

Ο ουρανοξύστης εγκωμιάστηκε για τη σχεδίασή του και ονομάστηκε από αρχιτέκτονες ως ο καλύτερος ουρανοξύστης που είχε ολοκληρωθεί το 2008. Το 2013, ο κοντινός υπό κατασκευή Πύργος της Σαγκάης ξεπέρασε σε ύψος το Παγκόσμιο Οικονομικό Κέντρο της Σαγκάης. Μαζί, το Παγκόσμιο Οικονομικό Κέντρο της Σαγκάης, ο Πύργος της Σαγκάης και ο Πύργος Τζιν Μάο σχηματίζουν την πρώτη κοντινή συνάθροιση ουρανοξυστών άνω των 300 μέτρων.

Παραπομπές
----------

1. ↑  www.skyscrapercenter.com/building/shanghai-world-financial-center/131.
2. ↑  www.skyscrapercenter.com/building.php?building\_id=131.
3. ↑  «Park Hyatt Shanghai To Open In 2008». China Hospitality News. 19 November 2007. Αρχειοθετήθηκε από το πρωτότυπο στις 2008-09-11.. Ανακτήθηκε στις 5 August 2013.
4. ↑  «Shanghai World Financial Center». Emporis. 2008. Ανακτήθηκε στις 2 Φεβρουαρίου 2013.
5. ↑  «China's tallest and timely arrival». BBC. 28 Αυγούστου 2008. Ανακτήθηκε στις 5 Αυγούστου 2013.
6. ↑  "Shanghai tower named year's best skyscraper". Reuters. 20 Νοεμβρίου 2008. Retrieved 5 August 2013.
7. ↑  "Shanghai tower named year's best skyscraper" Αρχειοθετήθηκε 2009-01-06 στο Wayback Machine.. ABS-CBN News. 21 Νοεμβρίου 2008. Retrieved 5 August 2013.
8. ↑  «Shanghai Tower Construction Continues Despite Rumors of salt in concrete sand». NextBigFuture.com. 25 Απριλίου 2013. Αρχειοθετήθηκε από το πρωτότυπο στις 7 Νοεμβρίου 2013. Ανακτήθηκε στις 20 Μαΐου 2013.
Το **Παγκόσμιο Κύπελλο Καλαθοσφαίρισης Ανδρών Κ-19 2019** ήταν ένα τουρνουά που διοργανώνει η Διεθνής Ομοσπονδία Καλαθοσφαίρισης για εθνικές ομάδες παικτών κάτω των 19 ετών. Διεξήχθη στο Ηράκλειο, από τις 29 Ιουνίου έως τις 7 Ιουλίου 2019. Ήταν η τέταρτη φορά που διεξήχθη στην Ελλάδα και η δεύτερη φορά που έγινε στο Ηράκλειο.

Χώροι διεξαγωγής
----------------

Χώροι διεξαγωγής ήταν το Κλειστό Στάδιο Ηρακλείου και το Κλειστό Γήπεδο Πανεπιστημίου Ηρακλείου.

Προκριματικός γύρος
-------------------

Η κλήρωση για το τουρνουά πραγματοποιήθηκε στις 20 Φεβρουαρίου 2019 στο Ηράκλειο.

### 1ος όμιλος

**Σφάλμα Lua: bad argument #1 to 'formatNum' (NaN).**

### 2ος όμιλος

**Σφάλμα Lua: bad argument #1 to 'formatNum' (NaN).**

### 3ος όμιλος

**Σφάλμα Lua: bad argument #1 to 'formatNum' (NaN).**

### 4ος όμιλος

**Σφάλμα Lua: bad argument #1 to 'formatNum' (NaN).**

Τελικός
-------

Στον τελικό που έγινε στις 7 Ιουλίου 2019, οι ΗΠΑ κέρδισαν το Μάλι με 93-79 και κατέκτησαν τον τίτλο για 7η φορά στην ιστορία τους.

Παραπομπές
----------

1. ↑  «FIBA's Executive Committee announces U19 World Cups hosts, looks forward to action-packed weeks ahead». FIBA. 12 Σεπτεμβρίου 2018.
2. ↑  «FIBA statement regarding seeding of Hosts in World Cups». FIBA.com. 18 Φεβρουαρίου 2019.
3. ↑  «FIBA U19 Basketball World Cup 2019 draw results in, new trophy unveiled». FIBA.com. 20 Φεβρουαρίου 2019.
Τα **όρη Κατούν** συνθέτουν οροσειρά των Κεντρικών Αλτάι. Το μήκος της οροσειράς φθάνει τα 150 χλμ. και εκτείνεται από δυτικά προς ανατολικά έως την περιφέρεια Ουστ-Κοκσίνσκι, στα νότια σύνορα της Δημοκρατίας των Αλτάι. Είναι η υψηλότερη οροσειρά του ορεινού συστήματος των Αλτάι, καθώς το κεντρικό τμήμα της υψώνεται πάνω από τα 4.000 μ. διαμορφώνοντας κορυφογραμμή μήκους 15 χλμ. ενώ το μέσο υψόμετρο ποικίλει από 3.200-3.500 μ. πάνω από τη στάθμη της θάλασσας.

Γεωλογία
--------

Γεωλογικά, η οροσειρά, όπως και ο κύριος ορεινός όγκος των Αλτάι συντίθεται από γρανίτη και μεταμορφωσιγενείς σχιστόλιθους. Στο κεντρικό τμήμα της οροσοσειράς κυριαρχεί αλπικό περιβάλλον. Στις πλαγιές της οροσειράς αναπτύσσονταν περίπου 400 παγετώνες με συνολική έκταση 626 χλμ² στη δεκαετία 1980. Από τον παγετώνα Γκέμπλερ πηγάζει ο ποταμός Κατούν.

Κλίμα
-----

Το μικροκλίμα της οροσειράς είναι ιδιαίτερα ψυχρό. Στους πρόποδες του Μπελούκα η μέση θερμοκρασία για τον μήνα Ιούλιο είναι +7°C, ενώ κατά τον Ιανουάριο -21°C με τυπικά χαρακτηριστικά ηπειρωτικού κλίματος, κάτι που σημαίνει έντονες θερμοκρασιακές διαφορές ανάμεσα στην ημέρα και τη νύχτα. Το μικροκλίμα που διαμορφώνεται από τα όρη Κατούν δεν διαφέρει ουσιαστικά από αυτό της κλιματικής ζώνης κτης Δημοκρατίας των Αλτάι, όπου παρατηρείται ακραίο ηπειρωτικό κλίμα θερμοκρασίες Ιανουαρίου από -12 έως -30°C και τον Ιούλιο +9 έως +18°C με κατακρήμνιση 100 με 1000 χιλιοστομέτρων στα βουνά

Οικολογία
---------

Σε ύψος 2.000-2.200 μ ευδοκιμούν πευκοδάση, ενώ υψηλότερα παρατηρούνται αλπικά λειβάδια και διάσπαρτα βράχια. Στο ίδιο ύψος ευδοκιμεί ο θάμνος αγιόκλημα και αλσύλλια με σημύδες νάνους. Στα δάση απαντώνται θηλαστικά όπως ο λύγκας, ο σκίουρος, ο λύκος, ενίοτε η λεοπάρδαλη του χιονιού, ζαρκάδια, σιβηρικά αγριοκάτσικα και πτηνά, όπως πέρδικες και τσαλαπετεινοί.

Πολιτισμός
----------

Στη οροσειρά τους Κατούν, στις στέπες Ουιμόν ζουν οι Ρώσοι Παλαιοί Πιστοί, οι Κερζάκοφ, όπως αποκαλούνται, από τον 17ο αιώνα διατηρώντας τις παραδόσεις τους, μαζί με παλαιότερα ρωσικά έθιμα. Διαχωρίστηκαν μετά το 1666-1667 από την επίσημη Ρωσική Ορθόδοξη Εκκλησία ως διαμαρτυρία ενάντια στις εκκλησιαστικές μεταρρυθμίσεις που εισήγαγε ο Πατριάρχης Μόσχας Νίκων, υπό τον Τσάρο Αλεξέι Μιχαΐλοβιτς Ρομανόφ. Εγκαταστάθηκαν μετά από περιπλανήσεις στην ευρύτερη περιοχή της οροσειράς και έως σήμερα ζουν σε παραδοσιακές ρωσικές καλύβες και ντύνονται με παραδοσιακά ενδύματα.

Παραπομπές σημειώσεις
---------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οροσειρά Κατούν** |

1. 1 2 3  «Katun Ridge, Siberian Switzerland, The Altai Republic». Ανακτήθηκε στις 2 Οκτωβρίου 2014.
2. ↑  Mandych, A. (2006). Hartmut Vogtmann, Nikolai Dobretsov, επιμ. *Conditions and Trends in Natural Systems of the Altay-Sayan Ecoregion*. Environmental Security and Sustainable Land Use - with Special Reference to Central Asia. Springer Science & Business Media. σελ. 264. ISBN 978-1-4020-4492-2.
3. ↑  Ibp Usa (2007). *Russia Investment and Business Guide*. Int'l Business Publications. σελ. 127. ISBN 1-4330-4168-5.
O **Μστισλάβ Βλαντιμίρβιτς**, Λευκορωσικά: Мсціслаў Уладзіміравіч (απεβ. π. 1035) από τον Οίκο των Ρουρικιδών ήταν πρίγκιπας του Τμουταρακάν (988-π. 1035) και του Τσέρνιγοβ (1024-π. 1035).

Βιογραφία
---------

Ήταν γιος τού Βλαδίμηρου Α΄ μεγάλου πρίγκιπα του Κιέβου και της Ρογκνέντας, κόρης του Ρογκβόλοντ πρίγκιπα του Πολότσκ.

Είναι ο πρώτος πρίγκιπας του Τμουταρακάν και του Τσέρνιγοβ, που αναφέρεται στους Ρώσους τού Κιέβου. Ο πατέρας του τον όρισε κυβερνήτη τού Τμουταρακάν, ενός σημαντικού φρουρίου στο Στενό τού Κερτς το 988 ή αργότερα.

Ο Μστισλάβ κατέλαβε τις κεντρικές περιοχές των Ρώσων τού Κιέβου, τις οποίες κυβερνούσε ο αδελφός του Γιαροσλάβ Α΄ ο *σοφός* το 1024, αλλά δεν μπόρεσε να καταλάβει το Κίεβο. Ανάγκασε τις φυλές των Ανατολικών Σλάβων να εγκατασταθούν ανατολικά τού ποταμού Δνείστερου και να αποδεχθούν την κυριαρχία του. Ο Γιαροσλάβ Α΄ έδωσε μάχη εναντίον του στο Λίστβεν τού Τσέρνιγοβ, αλλά ηττήθηκε και αποδέχθηκε τη διαίρεση των Ρώσων τού Κιέβου με διαχωριστική γραμμή τον Δνείστερο. Τότε ο Μστισλάβ μετέφερε την έδρα του στο Τσέρνιγοβ (νυν Τσέρνιχιβ Ουκρανίας) και έγινε ο πρώτος ηγεμόνας του πριγκιπάτου, που δημιουργήθηκε γύρω από την πόλη.

Οικογένεια
----------

Απέκτησε ένα τέκνο:

* Ευστάθιος.

Πηγές
-----

* Russian Primary Chronicle (year 6539), p. 136.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47610962
* LCCN: n96116990
* ISNI: 0000 0000 7862 8464
* GND: 121169936

 |

 |
Η **Ρωξάνη (Roxane)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

Το 2008 μία ομάδα ερευνητών ξεχώρισε τη Ρωξάνη ως τον πλέον παρόμοιο από φασματικής απόψεως αστεροειδή με τον μετεωρίτη του Πένια Μπλάνκα Σπρινγκ (Peña Blanca Spring), ο οποίος έπεσε σε μία κολυμβητική δεξαμενή στο Τέξας το 1946. Υπάρχει επομένως σημαντική πιθανότητα ο μετεωρίτης αυτός να είναι ένα κομμάτι της Ρωξάνης.

Το 2009, μια ομάδα ερευνητών που χρησιμοποιούσε το τηλεσκόπιο οπτικής προσαρμογής Τζέμινι ανακάλυψε έναν δορυφόρο σε τροχιά γύρω από τη Ρωξάνη. Ο δορυφόρος ονομάστηκε **Ολυμπιάς**, από τη μητέρα του Μεγάλου Αλεξάνδρου, Ολυμπιάδα, που ήταν βασίλισσα της Μακεδονίας και πεθερά της Ρωξάνης. Η προσωρινή ονομασία του δορυφόρου ήταν S/2009 (317) 1.
Έχει διάμετρο 5 χλμ. και περιστρέφεται 245 χλμ. από τη Ρωξάνη, συμπληρώνοντας μία τροχιά κάθε 13 ημέρες.

Φυσικά χαρακτηριστικά
---------------------

Η διάμετρος της Ρωξάνης υπολογίσθηκε σε 18,7 χιλιόμετρα, ενώ η μάζα της εκτιμάται σε 6,8 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **E** και το άλβεδό της υψηλό, 0,493 (από δεδομένα του IRAS). Η Ρωξάνη περιστρέφεται γύρω από τον εαυτό της μία φορά κάθε 8 ώρες και 10 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000317.
2. ↑  «MPEC 2020-V139 : (317) Roxane I = Olympias». *Minor Planet Electronic Circular*. Minor Planet Center. 14 Νοεμβρίου 2020. Ανακτήθηκε στις 14 Νοεμβρίου 2020. [*νεκρός σύνδεσμος*]
3. ↑  Wm. Robert Johnson, "(317) Roxane and S/2009 (317) 1, *Johnston's Archive*. 11 Dec 2009. Accessed 1 Jan 2012.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 316 Γκομπέρτα | 317 Ρωξάνη | 318 Μαγδαληνή |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Νόρμα Μπάγαϊν-Τολιόπουλος** (γενν. 15 Μαΐου 1970), γνωστή με το ψευδώνυμο **Νόρμα Χούρι**, είναι Ιορδανή συγγραφέας. Είναι η συγγραφέας του βιβλίου με τίτλο *Χαμένη τιμή* (*Forbidden Love* στα αγγλικά). Το βιβλίο εκδόθηκε από την Random House το 2003.

Το βιβλίο, που έγινε μπεστ σέλερ, υποτίθεται ότι περιγράφει τη δολοφονία τιμής της καλύτερης της φίλης στην Ιορδανία. Μετά από κριτική από Ιορδανούς συγγραφείς και ομάδες σχετικά με πολλά λάθη, το βιβλίο αποκαλύφθηκε ως λογοτεχνική φάρσα το 2004.

Βιογραφία
---------

Η Χούρι γεννήθηκε στην Ιορδανία το 1970 και μετακόμισε στο Σικάγο των Ηνωμένων Πολιτειών με τους γονείς της το 1973. Φοίτησε σε καθολικό σχολείο στο Νότιο Σικάγο.

Το 1993 παντρεύτηκε με τον Γιάννη Τολιόπουλο, Αμερικανό ελληνικής καταγωγής. Περίπου το 2001, η Χούρι, ο Τολιόπουλος και τα παιδιά τους μετακόμισαν στην Αυστραλία. 

Η Χούρι έγραψε μια μη μυθιστορηματική αφήγηση για τη δολοφονία τιμής της καλύτερής της φίλης στην Ιορδανία. Αφού η αποκάλυψη της λογοτεχνικής της φάρσας έγινε πρωτοσέλιδο, επέστρεψε στις Ηνωμένες Πολιτείες. Είναι το θέμα του ντοκιμαντέρ *Απαγορευμένα Ψέματα* (*Forbidden Lie$*) του 2007.

Φάρσα με το *Χαμένη τιμή*
-------------------------

Στις 24 Ιουλίου 2004, ο Μάλκομ Νοξ, λογοτεχνικός συντάκτης της Sydney Morning Herald, αποκάλυψε ότι η Χούρι δεν ζούσε στην Ιορδανία κατά την περίοδο 1993-1995 (το χρονικό πλαίσιο του *Χαμένη τιμή*), αλλά ζούσε στο Σικάγο με τον σύζυγό της και τα δύο παιδιά της. Η Χούρι δεν είχε ζήσει στην Ιορδανία από την πρώιμη παιδική της ηλικία, εκτός από μια παραμονή τριών εβδομάδων κατά την οποία προφανώς ερεύνησε το υπόβαθρο του βιβλίου της. Ο Νοξ και η Καρολάιν Όβερινγκτον αποκάλυψαν ότι η Χούρι είχε ιστορικό απάτης στις Ηνωμένες Πολιτειες και για αυτό έφυγε από την χώρα. Η ιστορία της ενέπνευσε ένα ντοκιμαντέρ με τίτλο *Απαγορευμένα ψέματα* (*Forbidden Lie$*).

Παραπομπές
----------

1. ↑  Εθνική Βιβλιοθήκη της Γαλλίας: «BnF catalogue général» (Γαλλικά) Εθνική Βιβλιοθήκη της Γαλλίας. Παρίσι.
2. ↑  «The lies stripped bare». Sydney Morning Herald. 2004-07-24.. Ανακτήθηκε στις 2007-05-21.
3. ↑  Knox, Malcolm (24 July 2004). «Bestseller's lies exposed». *The Sydney Morning Herald*.. Ανακτήθηκε στις 18 June 2011.
4. ↑  «Norma Khouri - Literary Fake». *carolineoverington* (στα Αγγλικά). Ανακτήθηκε στις 7 Ιανουαρίου 2023.
5. ↑  Broinowski, Anna (2009-04-03), *Forbidden Lie$*, Adelaide Film Festival, Australian Film Finance Corporation (AFFC), Best FX (Boom Sound), ανακτήθηκε στις 2023-01-07

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79500548
* LCCN: no2003005589
* ISNI: 0000 0000 5622 8910
* SUDOC: 090252489
* BNF: cb14444587g (data)

 |

 |
Ο **Νίκος Σκυλακάκης** (Αθήνα, 22 Ιουνίου 1923 - Αθήνα, 3 Ιανουαρίου 2023) ήταν Έλληνας καλαθοσφαιριστής, ο οποίος αγωνιζόταν ως πόιντ γκαρντ. Ήταν ο τελευταίος εν ζωή διεθνής της Εθνικής Ελλάδως που κατέκτησε το πρώτο μετάλλιο της ιστορίας της στο Ευρωμπάσκετ του 1949 στην Αίγυπτο. Αποτέλεσε έναν από τους πρωτοπόρους της ελληνικής καλαθοσφαίρισης, ενώ έζησε μεγάλο κομμάτι της ιστορίας της.

Βιογραφία
---------

Ο Σκυλακάκης γεννήθηκε και μεγάλωσε στην Κυψέλη. Έπαιξε μπάσκετ στον Πανελλήνιο και τον Τρίτωνα, καθώς ήταν και μέλος της Εθνικής Ελλάδας που κατέκτησε το χάλκινο μετάλλιο στο Ευρωμπάσκετ του 1949.  Νωρίτερα, το 1942 και εν μέσω της γερμανικής κατοχής, ήταν εκ των ιδρυτών του Τρίτωνα, τον οποίο υπηρέτησε ως αθλητής, προπονητής και πρόεδρος πολλά χρόνια αργότερα. 

Μπάσκετ έπαιξε για πρώτη φορά το 1939 στον Πανελλήνιο. Ο Β΄ Παγκόσμιος Πόλεμος τον ανάγκασε να αφήσει προσωρινά τον αθλητισμό όσο και τις σπουδές του στο Μετσόβιο Πολυτεχνείο, όπου πέρασε πρωτοετής το 1940. Ο θάνατος του πατέρα του στα Δεκεμβριανά όταν ο ίδιος ήταν μόλις 21 ετών ήταν ένα ηχηρό «χαστούκι», όπως είχε αναφέρει σε συνέντευξή του τον Ιούλιο του 2020.

Σε συνέντευξή του είχε αναφερθεί στο πως βοήθησε τους αδελφούς Αντετοκούνμπο να εγγραφούν στον αθλητικό σύλλογο Τρίτωνα όταν ήταν πρόεδρος, καθώς δεν είχαν να διαθέσουν τα χρήματα αυτά οι ίδιοι στο ξεκίνημά τους.

### Θάνατος

Aπεβίωσε στις 3 Ιανουαρίου 2023, σε ηλικία 99 ετών.  Είχε 3 παιδιά, εγγόνια και δισέγγονα.

Παραπομπές
----------

1. ↑  «Έφυγε από τη ζωή ο Νίκος Σκυλακάκης, μέλος της Εθνικής στο πρώτο μετάλλιο της ιστορίας της | Gazzetta». *www.gazzetta.gr*. Ανακτήθηκε στις 5 Ιανουαρίου 2023.
2. ↑  «Πέθανε ο Νίκος Σκυλακάκης, μέλος της Εθνικής ομάδας μπάσκετ που πήρε χάλκινο μετάλλιο το 1949». *www.sport24.gr*. Ανακτήθηκε στις 5 Ιανουαρίου 2023.
3. ↑  Team, Allstarbasket (4 Ιανουαρίου 2023). «Ο ΣΠΑΚΕ αποχαιρετά τον αιώνιο έφηβο Νίκο Σκυλακάκη - Την Πέμπτη η κηδεία». *AllStar Basket*. Ανακτήθηκε στις 5 Ιανουαρίου 2023.
4. ↑  «Φτωχότερο το ελληνικό μπάσκετ - Πέθανε ο Νίκος Σκυλακάκης». *Athens magazine*. 3 Ιανουαρίου 2023. Ανακτήθηκε στις 5 Ιανουαρίου 2023.
5. ↑   *(Greek) Νίκος Σκυλακάκης: "Τον Αντετοκούνμπο και τον αδερφό του εγώ τους διάλεξα"*, ανακτήθηκε στις 2023-01-05
6. ↑  «Θλίψη στο ελληνικό μπάσκετ: Πέθανε ο Νίκος Σκυλακάκης». *Eurohoops*. 3 Ιανουαρίου 2023. Ανακτήθηκε στις 5 Ιανουαρίου 2023.
7. ↑  «Νίκος Σκυλακάκης: «Το μπάσκετ με κρατάει στη ζωή»». *Basketworld.net*. 8 Ιουλίου 2020. Ανακτήθηκε στις 5 Ιανουαρίου 2023.
Ο **Νίκος Σιδηρόπουλος** (γεν. Πειραιάς, 12 Φεβρουαρίου 1961) είναι Έλληνας ποντιακής καταγωγής παλαίμαχος ποδοσφαιριστής, πρώην διεθνής με την Εθνική ομάδα των Νέων και αρχηγός της Μικτής ομάδας επιλέκτων παικτών του Πειραιά, εκδότης, τέως πρόεδρος της Ένωσης Συνδέσμων παλαιμάχων ποδοσφαιριστών του Πειραιά και παράγοντας του πειραϊκού ποδοσφαίρου, σαν μέλος του Δ.Σ. της Ε.Π.Σ. Πειραιώς.

Αγωνιστική καριέρα
------------------

Ο Νίκος Σιδηρόπουλος αγωνίζονταν στη μεσαία γραμμή. Ξεκίνησε το ποδόσφαιρο από την ερασιτεχνική ομάδα του Αετού Κορυδαλλού, το 1976. Αργότερα ήταν και πρόεδρος στον ίδιο σύλλογο. Το 1978 κλήθηκε για προπονήσεις στην Εθνική Ομάδα των Νέων στο ΟΑΚΑ από το Στ. Πετρίτση και τον Αλ. Σοφιανίδη, μαζί με τους Στ. Μανωλά, Λυσ. Γεωργαμλή, Χαρ. Σοφιανό κ.α. Το 1980 εισήχθη στην Οδοντιατρική Σχολή και παράλληλα με τις σπουδές του, συνέχισε να αγωνίζεται. Το καλοκαίρι του 1984 υπέγραψε στον Αργοναύτη, στον οποίο διετέλεσε και αρχηγός, την εποχή που η ομάδα συμμετείχε στο Εθνικό Ερασιτεχνικό Πρωτάθλημα (1985-1987). Παράλληλα ήταν επί σειρά ετών αρχηγός της Μικτής Επιλέκτων του Πειραιά, με προπονητές τον Δημ. Λάρδα και τον Παντελή Χοτζόγλου και συμμετείχε σε πολλούς αγώνες, στην Ελλάδα και στο εξωτερικό (Αλβανία).

Ο Νίκος Σιδηρόπουλος, αρχηγός στην ομάδα του Αργοναύτη, στα μέσα της δεκαετίας του '80
Μετά τη θητεία του στον Αργοναύτη, έπαιξε στις ομάδες Δραπετσώνα και Ατρόμητος Πειραιώς (και με τις δυο στη Δ΄Εθνική), Δίας Κορυδαλλού, Ερμής Κορυδαλλού, Κερατσίνι (ΕΠΣΠ), ενώ τερμάτισε την ενεργή του συμμετοχή παίζοντας ποδόσφαιρο "Σάλας" 5χ5 σε ηλικία 38 ετών, το 1999.

Προσωπική ζωή
-------------

Είναι νυμφευμένος κι έχει αποκτήσει τρεις κόρες, η μεγαλύτερη από τις οποίες, Αναστασία, εργάζεται ως μοντέλο και το 2010, ανακηρύχθηκε ως miss young world.

Πηγές - Παραπομπές
------------------

1. ↑  «Οδοντίατρος Νίκος Σιδηρόπουλος: Πολυτεχνίτης με μια ανοιχτή αγκαλιά για όλους». *eReportaz*. 13 Μαΐου 2021. Ανακτήθηκε στις 26 Οκτωβρίου 2022.
2. ↑  Φύλλο εφημερίδας "Αθλητική Ηχώ", της 28 Φεβρουαρίου 1985, σελ. 5

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Νίκος Σιδηρόπουλος με τα χρώματα του Αργοναύτη, φιναλίστ στον Τελικό της ΕΠΣ Πειραιώς το 1985
* Κάλεσμα του Νίκου Σιδηρόπουλου στο φίλαθλο κόσμο για τον Τελικό Κυπέλλου ΕΠΣΠ
* Οι Σύνδεσμοι Παλαιμάχων Πειραιά, γίνονται δεκτοί στα γραφεία της ΕΠΣΠ
Ο **Νίκος Σταυρογιάννης** είναι Έλληνας οικονομολόγος, πολιτικός, πρώην Βουλευτής και πρώην Δήμαρχος Λαμιέων.

Βιογραφικά Στοιχεία
-------------------

Ο Νίκος Σταυρογιάννης γεννήθηκε στο Καλαμάκι Φθιώτιδος το 1962. 

Σπούδασε στο Πάντειο Πανεπιστήμιο Αθηνών, Πολιτικές και Οικονομικές Επιστήμες. Ακόμα είναι πτυχιούχος του τμήματος Φυσικής Αγωγής και Αθλητισμού του Αριστοτελείου Πανεπιστημίου της Θεσσαλονίκης. Πριν την εκλογή του ως βουλευτή, είχε εργαστεί ως οικονομολόγος, σύμβουλος επιχειρήσεων σε θέματα Οικονομικής Στρατηγικής και Διοίκησης. Ενώ ακόμα έχει εργαστεί και ως πολιτικός επιστήμων. Γνωρίζει Αγγλικά.

Εξελέγη για πρώτη φορά βουλευτής με τη Νέα Δημοκρατία στις Εκλογές του 2004, ενώ επανεξελέγη στις Εκλογές του 2007. Στις Εθνικές Εκλογές του 2012 (Μάιος και Ιούνιος) κατάφερε να κερδίσει την βουλευτική του έδρα, με τη Νέα Δημοκρατία. 

Στις 21 Οκτωβρίου 2012, διεγράφη από την Κοινοβουλευτική Ομάδα της ΝΔ, διότι επρόκειτο να καταψηφίσει τα νέα μέτρα τα οποία έφερνε η τρικομματική κυβέρνηση Σαμαρά.

Στις 21 Μαρτίου 2013, μαζί με τον Χρήστο Ζώη και τους υπόλοιπους αποχωρήσαντες από τους ΑΝ.ΕΛ. τον Δεκέμβριο του 2012, ίδρυσαν νέο πολιτικό κόμμα με όνομα Νέα Μεταρρυθμιστική Ριζοσπαστική Ανασυγκρότηση.

Στις 26 Αυγούστου 2014, ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.

Παραπομπές
----------

1. ↑  «Διαγραφή του Νίκου Σταυρογιάννη από τη Ν.Δ. | Kathimerini». *www.kathimerini.gr*. Ανακτήθηκε στις 19 Μαΐου 2020.
2. ↑  «"Νέα Μέρα" το κόμμα του Χρήστου Ζώη». Αρχειοθετήθηκε από το πρωτότυπο στις 25 Μαρτίου 2013. Ανακτήθηκε στις 29 Μαΐου 2013.
3. ↑  Έλληνας, Απόστολος (26 Αυγούστου 2014). «ΝΔ: Παραιτείται από το βουλευτικό του αξίωμα ο Ν. Σταυρογιάννης». Σκάι. Αρχειοθετήθηκε από το πρωτότυπο στις 27 Αυγούστου 2014. Ανακτήθηκε στις 27 Αυγούστου 2014.

Εξωτερικοί σύνδεσμοι
--------------------

* Επίσημη Ιστοσελίδα Ν. Σταυρογιάννη
Το **Νόρισταουν** (*Norristown*) είναι πόλη, αυτοδιοικούμενος (*home rule*) δήμος και έδρα της Κομητείας Μοντγκόμερυ της Πενσυλβάνια. Ανήκει στη μητροπολιτική περιοχή της Φιλαδέλφειας. Είναι κτισμένη κατά μήκος του ποταμού Σκούλκιλ, περί τα δέκα χιλιόμετρα έξω από τα όρια της πόλεως της Φιλαδέλφειας. Ο πληθυσμός του Νόρισταουν ήταν 34.324 κάτοικοι σύμφωνα με την απογραφή του 2010.

Η γη της σημερινής πόλεως ήταν αρχικώς ιδιοκτησία της οικογένειας του Ισαάκ Νόρις, από το επώνυμο των οποίων πήρε και την ονομασία της.

Παραπομπές
----------

1. ↑  «Find a County». National Association of Counties. Ανακτήθηκε στις 7 Ιουνίου 2011.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157080424
* GND: 4117920-1

 |

 |
Η **Νέα Αποστολική Μεταρρύθμιση** είναι ένα κίνημα του Προτεσταντικού Χριστιανισμού που αναπτύχθηκε προερχόμενο από τους Πεντηκοστιανούς και τους Χαρισματικούς. Η *Νέα Αποστολική Μεταρρύθμιση* βεβαιώνει ότι ο Θεός σήμερα αποκαθιστά τις χαμένες διακονίες της εκκλησίας, δηλαδή τις διακονίες του προφήτη και του αποστόλου.

Γενικές πεποιθήσεις
-------------------

Ο *Νέα Αποστολική Μεταρρύθμιση* έχει Πεντηκοστιανή και Χαρισματική προέλευση, οπότε πιστεύει και δέχεται το βάπτισμα του Αγίου Πνεύματος, τα θαύματα (όπως η θεραπεία), τη προφητεία και την προσωπική εμπειρία της πίστης.

Εντούτοις, αν και το κίνημα, όπως και πολλοί Ευαγγελικοί, βλέπει την εκκλησία ως το αληθινό σώμα των σωσμένων Χριστιανών, επισημαίνει την ανάγκη για τις επιμέρους εκκλησίες και για τους υπευθύνους τους, για την εκ του Θεού δύναμη και οδηγία στην καθοδήγηση της εκκλησίας. Έτσι λοιπόν, πιστεύει στην ανάγκη της ύπαρξης των 5 διακονιών της Εκκλησίας. Ενώ λοιπόν, οι διακονίες του προφήτη και του απόστολου είχαν εξαληφθεί από την εκκλησία για αιώνες, κατά την *Νέα Αποστολική Μεταρρύθμιση* σήμερα αποκαθίστανται.
Ο **Ονομάκριτος** (περ. 530 π.Χ. - περ. 480 π.Χ.) ήταν Αθηναίος ποιητής και χρησμολόγος, ο οποίος έζησε τον 6ο αιώνα π.Χ. στην αυλή του Πεισίστρατου και των γιων του. Πολλοί τον θεωρούν ως τον άνθρωπο που έγραψε τα "Ορφικά". Έπειτα από εντολή του Πεισίστρατου συνέλεξε και εξέδωσε τα έπη του Ομήρου. Επίσης, ο Ονομάκριτος επιμελήθηκε τη συλλογή των χρησμών του Μουσαίου όταν κυβερνούσε ο Ίππαρχος.

Σύμφωνα με τον Ηρόδοτο, ο Ονομάκριτος κατηγορήθηκε ότι είχε συμπεριλάβει και δικούς του χρησμούς στους ήδη υπάρχοντες του Μουσαίου. Για το λόγο εκείνο εκτοπίστηκε. Ζήτησε άσυλο στην Περσία και ήταν εκείνος που παρότρυνε τον Ξέρξη με ψεύτικους χρησμούς να εκστρατεύσει εναντίον της Ελλάδας. Τελικά συμφιλιώθηκε με τον Πεισίστρατο και τους γιους του.

Σύμφωνα με το γεωγράφο Παυσανία ο Ονομάκριτος πλαστογράφησε πολλά ποιήματα με το όνομα του Μουσαίου (). Ερμηνεύοντας την παρουσία του Τιτάνα Άνυτου στη Λυκόσουρα, αναφέρει ότι "Από τον Όμηρο το όνομα των Τιτάνων προέρχεται από τον Ονομάκριτο, ο οποίος στα όργια που συνέταξε για το Διόνυσο κατέστησε τους Τιτάνες συγγραφείς των δεινών του θεού".(Παυσανίας 8.37.5). Για το λόγο αυτό, ο Ονομάκριτος συνετέλεσε στην επινόηση μιας σημαντικής σκοπιάς της Μυθολογίας αναφορικά με τους Τιτάνες.

Παραπομπές
----------

1. 1 2  (πολλαπλές γλώσσες) *Virtual International Authority File*. OCLC. Dublin. 32386614. Ανακτήθηκε στις 25  Μαΐου 2018.
2. ↑  Javier Martínez, "Onomacritus the Forger, Hipparchus' Scapegoat?", in *Fakes and Forgers of Classical Literature*, Madrid, 2011, ISBN 84-7882-725-0, pp. 217 ff.
3. ↑  1.22.7

Πηγές
-----

* Εγκυκλοπαίδεια "2002", νέα έκδοση, 1984, σελ. 250.
* Ηρόδοτος 7.6;
* Παυσανίας 1.22.7, 8.37.5
* *Harpers Dictionary of Classical Antiquities*, του Harry Thurston Peck. New York. Harper and Brothers, 1898.
* *Prolegomena to the Study of Greek Religion*, της Jane Ellen Harrison, Cambridge, 1903.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 32386614
* **AA**: 8821
* LCCN: n2008002871
* GND: 102401071

 |

 |
Η **Λόμια (Lomia)** είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,95. Ανακαλύφθηκε το 1871 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία. Είναι αξιοσημείωτη η σχεδόν κυκλική τροχιά της (πολύ μικρή εκκεντρότητα) που όμως συνδυάζεται με σχετικά μεγάλη κλίση ως προς το επίπεδο της εκλειπτικής.

Φυσικά χαρακτηριστικά
---------------------

Η μέση διάμετρος της Λόμιας υπολογίσθηκε σε 148,7 χλμ. ενώ η μάζα της εκτιμάται σε 3,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λόμιας εκτιμάται σε 4,16 cm/sec² (235 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 78,6 m/sec (283 χιλιόμετρα την ώρα).

Ο φασματικός τύπος της Λόμιας είναι **C** (ανθρακούχος). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 112 βαθμούς Κελσίου κάτω από το μηδέν.

Δύο επιπροσθήσεις αστέρων από τη Λόμια έχουν παρατηρηθεί, το 2000 και το 2003. Η Λόμια περιστρέφεται γύρω από τον εαυτό της μία φορά κάθε 9 ώρες και 8 λεπτά.

Παραπομπές
----------

1. ↑  *JPL Small-Body Database*. 2000117.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 116 Σιρόνα | 117 Λόμια | 118 Πειθώ |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |